internet vaartha 110 Views
ప్రత్యేక ఏజెన్సీ ఏర్పాటుకు కసరత్తు షురూ
న్యూఢిల్లీ : సామాజిక వెబ్‌సైట్ల ఆధారంగా నిరంతరం మార్కెట్‌ కదలికలు, వృద్ధి అంశాలపై లావాదేవీలు నడుస్తున్నట్లు గమ నించిన మార్కెట్‌ల పర్యవేక్షణ సంస్థ సెబి కొత్త మార్గదర్శకాలను రూపొందిస్తోంది. ట్విట్టర్‌ హ్యాండిల్‌, ఫేస్‌బుక్‌ల సాయంతో నిరంతరం స్టాక్‌ లావాదేవీల కదలికలు తెలుస్తున్నాయి. ఇందుకోసం ఒక ప్రతిభావంతమైన స్వతంత్ర ఏజెన్సీని ఏర్పాటుచేస్తోంది. సామాజిక మీడియా ప్లాట్‌ఫామ్‌లపై సెబీ కూడా తన పరిధిని విస్తరించేవిధంగా ఈ సంస్థ కసరత్తులు చేస్తుంది. ఈ ఏజెన్సీ సోషల్‌మీడియా లావాదేవీల్లో జరిగే హోరుజోరుకు బ్రేకులు వేస్తుంది. రిజిస్టరు అయిన వెబ్‌సైట్లు, అసోసియేషన్లు సెబి రిజిష్టరు అయిన మూచువల్‌ఫండ్‌ సంస్థలు, రెయిన్‌ సంస్థలు, బ్లాగ్‌లు సలహాలు, ఇన్వెస్టర్ల సూచనలు, లింక్డ్‌ ఇన్‌ గ్రూప్‌లు, న్యూస్‌ఛాట్‌రూమ్స్‌, బ్లూంబర్గ్‌, రాయిటర్స్‌చాట్స్‌వంటి వాటి ని పరిశీలించి అవసరమైతే కట్టడిచేసేందుకు సూచనలిస్తుంది. అత్యంత కీలకమైన, సున్నితమైన సమాచారాన్ని ఈ ప్రత్యేక ఏజెన్సీ సెబీకి అందుబాటులో ఉంచుతుంది. టిప్లస్‌వన్‌ ఆధా రంగా కనీసం మరుసటిరోజుకైనా సెబీకి చేరేటట్లు సమాచా రం సేకరిస్తుంది. ఎలక్ట్రానిక్‌ మీడియాతోపాటు వెబ్‌సైట్‌ ఆధారిత న్యూస్‌ఫీడ్‌, ప్రింట్‌ మీడియా న్యూస్‌ఫీడ్‌లను కూడా సేకరించి సెబీకి అందచేస్తుంది. భార తీయ సెక్యూరిటీ మార్కెట్లను ఈ ప్రత్యేక ఏజెన్సీ పర్యవేక్షిస్తుంది. వీటితోపాటు అదనంగా సెబి తరపున సామాజిక మీడియా కార్యలకలాపాలను పర్యవేక్షిస్తుంది. ఈతరహా ఏజెన్సీగా కొనసాగేందుకు ముందు కు వచ్చే సంస్థలు కనీసం రూ.10 కోట్ల టర్నోవర్‌తో కఉండాలి. గడచిన మూడు ఆర్థికసంవత్సరాల్లో ఈ టర్నోవర్‌ నమోదయి ఉండాలి. అలాగే వెబ్‌క్రాలింగ్‌ సేవలు నిర్వహించే సామర్ధ్యం ఉండాలి. డేటా అన్వే షణ, విశ్లేషణరంగాల్లో 2012 నుంచి కొనసాగుతున్న సంస్థలై ఉండాలి. సెబి తరపున నియమించే ఏజెన్సీ ప్రమోటర్లు, డైరెక్టర్లు గతంలో ఎటువంటి నేరచరిత్ర ఉన్నవైవై ఉండకూడదు. అలాగే ఏ ప్రభుత్వసంస్థ, కోర్టులకు జరిమానాలు చెల్లించిన రికార్డు ఉండకూడదు. ప్రత్యేక నోటీసును జారీచేసి సెబి ఈ ప్రత్యేక ఏజెన్సీ నిర్వహణకు ఆసక్తి ఉన్న సంస్థల నుంచి దరఖాస్తులు కోరింది. వెబ్‌క్రాలింగ్‌, డేటా వెలికితీత, సమాచార యాజమాన్యం వంటివాటిలో పటిష్టంగా ఉన్న స్వతంత్ర ఏజెన్సీలు దరఖాస్తు చేసుకునే అవకాశం ఉంది. వచ్చేనెల పదవతేదీలోపు దరఖాస్తులు అందించాలి.